
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti, 12.06.2013               

Plx  180           


AVIZ

asupra propunerii legislative pentru modificarea şi completarea Ordonanţei Guvernului nr.12/2008 privind organizarea şi finanţarea rezidenţiatului 
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare,  cu propunerea legislativă pentru modificarea şi completarea Ordonanţei Guvernului nr.12/2008 privind organizarea şi finanţarea rezidenţiatului,  trimis cu adresa   nr. Plx  180 din 3 iunie 2013 şi înregistrată cu            nr. 31/711 din  3 iunie 2013.
Senatul, în calitate de primă Cameră sesizată, a respins propunerea legislativă  la data de 28 mai 2013. 

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră  decizionala.

Guvernul, prin punctul de vedere transmis cu adresa nr.627 din 30 aprilie 2013,  nu susţine  adoptarea  acestei iniţiative legislative.
Potrivit prevederilor art.61 din Regulamentul Camerei Deputaţilor, republicat, Comisia a dezbătut  iniţiativa legislativă  în şedinţa din  12 iunie 2013.

Propunerea legislativă are ca obiect de reglementare,  completarea Ordonanţei Guvernului nr.12/2008 privind organizarea şi finanţarea rezidenţiatului, aprobată cu modificări şi  completări prin Legea nr.179/2008, în sensul ca medicii rezidenţi, beneficiari ai unei burse de studii să fie obligaţi să lucreze într-o unitate sanitară publică cel puţin 5 ani din momentul obţinerii titlului de specialist.
Membrii Comisiei au examinat iniţiativa legislativă supusă avizării, expunerea de motive şi avizul negativ al Consiliului Legislativ nr.232 din 2 aprilie 2013.

În urma dezbaterilor, cu unanimitate de voturi, s-a hotărât avizarea  negativă a iniţiativei legislative, întrucât propunerea legislativă a rămas fără obiect de reglementare,  întrucât Ordonanţa Guvernului nr.12/2008, a cărei completare se propune, a fost abrogată prin dispoziţiile art.31 din Ordonanţa Guvernului nr.18/2009 privind organizarea şi finanţarea rezidenţiatului.
În raport de obiectul şi conţinutul său,  propunerea legislativă face parte din categoria legilor ordinare. 

                       PREŞEDINTE,                                         SECRETAR,

                  Bogdan Liviu CIUCĂ                Theodor-Cătălin NICOLESCU
Consilier parlamentar, 
Florica Manole

